අසූපස් වියැති තම මිත්තණියව නිවසින් පිටතට ඒමට නොහැකිවන ලෙස නි‍වසේ කාමරයකට දමා සිරකර තැබූ බව කියන සිද්ධියක් සම්බන්ධයෙන් ඇගේ මුණුපුරා හා මිණිපිරිය වත්තේගම පොලීසිය විසින් වෙසක් පුන් පොහෝදින අත්අඩංගුවට ගනුලැබ ඇත..සැකකරුවන් මෙම මහලු කත දින ගණනාවක් තිස්සේ කාමරය තුළ සිරකර තබාගෙන සිට ඇති බව පොලිස් පරීක්ෂණ මඟින් අනාවරණය වී තිබේ.දියණියන් තිදෙනකුගේ මවක වන මේ මහලු කත ඇගේ එක් දියණියකට නිවස ලියාදීමෙන් පසු එම දියණියගේ පුතෙකු තම බිරිය හා එක්ව ඇයව නිවසේ කාමරයක සිරකර තබා ඇති බව පොලීසිය පවසයි.ප්‍රදේශවාසීන්ගෙන් ලද තොරතුරු මත පොලීසිය අදාළ වැටලීම සිදුක‍ර ඇත..